open-index/open-wikipedia-markdown huggingface dataset:
ტადეუშ ბანახევიჩი

**ტადეუშ არტუროვიჩ ბანაჩევიჩი** (; დ. 13 თებერვალი, 1882, ვარშავა — გ. 17 ნოემბერი, 1954, კრაკოვი) — პოლონელი ასტრონომი, გეოდეზისტი და მათემატიკოსი. იყო კრაკოვის მეცნიერებათა აკადემიის წევრი (1922), პოლონეთის მეცნიერებათა აკადემიის საპატიო წევრი და რამდენიმე ევროპული უნივერსიტეტის საპატიო დოქტორი. ის იყო პოლონეთის ასტრონომიული საზოგადოების ერთ-ერთი დამფუძნებელი და მისი პრეზიდენტი მრავალი წლის განმავლობაში. ის ასევე იყო საერთაშორისო ასტრონომიული კავშირის ვიცე-პრეზიდენტი (1932–1938).

## ბიოგრაფია
ტადეუშ ბანახევიჩი დაიბადა ვარშავაში 1882 წელს. 1904 წელს დაამთავრა ვარშავის საიმპერატორო უნივერსიტეტი და იქვე დარჩა პროფესორის თანამდებობაზე მოსამზადებლად. სტაჟირება გაიარა გეტინგენში კარლ შვარცშილდთან და პულკოვოში ოსკარ ბაკლუნდთან. 1908-1909 წლებში მუშაობდა ვარშავის უნივერსიტეტის ობსერვატორიაში, 1910-1915 წლებში ყაზანის მახლობლად მდებარე ენგელჰარდტის ობსერვატორიაში, ხოლო 1915-1918 წლებში იურიევის (ტარტუ) უნივერსიტეტში (1918 წელს უნივერსიტეტის ობსერვატორიის დირექტორი გახდა).

1918 წლიდან პოლონეთში გადავიდა. გეოდეზიას ასწავლიდა ვარშავის ტექნოლოგიურ უნივერსიტეტში, ხოლო 1919 წლიდან კრაკოვის იაგელონის უნივერსიტეტის ასტრონომიის განყოფილების ხელმძღვანელი და უნივერსიტეტის ობსერვატორიის დირექტორი გახდა (თანამდებობა, რომელიც გარდაცვალებამდე ეკავა).

ტადეუშ ბანახევიჩის ძირითადი ნაშრომები ასტრონომიის, ციური მექანიკის, მათემატიკის და გეოდეზიის სფეროებში. მან შეიმუშავა პლანეტებისა და კომეტების ორბიტების დაკვირვებიდან განსაზღვრის არაუნიკალურობის საკითხები. მან შეიმუშავა და დახვეწა გაუსისა და ოლბერსის მეთოდები პარაბოლური და ელიფსური ორბიტების დასადგენად. ციურ მექანიკასა და გეოდეზიაში მათემატიკური გამოთვლების გასამარტივებლად, მან შემოიღო მატრიცები - „კრაკოვიანები“ - რომელთა დახმარებითაც მან იპოვა სფერული პოლიგონომეტრიის ზოგადი პრობლემის გადაწყვეტა. მან შეიმუშავა ვარსკვლავების მთვარის დაჩრდილვის პროგნოზირების ახალი მეთოდი. ენგელჰარდტის ობსერვატორიაში მან ჩაატარა მთვარის ფიზიკური ლიბრაციის დაკვირვების სერია ჰელიომეტრის გამოყენებით, რამაც ღირებული მონაცემები მიაწოდა ობსერვატორიის თანამშრომლებს მუდმივი ლიბრაციის დასადგენად. კრაკოვის ობსერვატორიაში მან ორგანიზება გაუწია ცვლადი ვარსკვლავების სისტემატურ კვლევებს. მისი ინიციატივით, ბესკიდში (კარპატების მთები) შეიქმნა ასტრონომიული სადგური დაბნელებული ცვლადი ვარსკვლავების დასაკვირვებლად. მან შესთავაზა სრული მზის დაბნელების გამოყენება „მთვარის ტრიანგულაციისთვის“ - დედამიწის ზედაპირზე შორეული წერტილების გეოდეზიური კავშირისთვის. მან დაწერა ნაშრომები ატმოსფეროს რეფრაქციის თეორიაზე, დაბნელებების შესწავლაზე, ასტრონომიულ და გეოდეზიურ გაზომვებში არსებულ შეცდომებზე და ასევე დაწერა ასტრონომიის სახელმძღვანელოები. მან დააარსა ჟურნალი „Acta Astronomica“.

## ხსოვნა
მის პატივსაცემად:
*მთვარის ერთ-ერთ კრატერს დააქრვეს ბანახევიჩი;
*მთავარი სარტყლის ასტეროიდებს (1286) ბანახევიჩა და (1287) ლორცია — მისი ცოლის სახსოვრად.

## ლიტერატურა
*Колчинский И.Г.,Корсунь А.А.,Родригес М.Г. Астрономы.Биографический справочник. — Киев: Наукова думка, 1986.

## რესურსები ინტერნეტში
* Краковская обсерватория в годы руководства Банахевича

## სქოლიო
კატეგორია:პოლონელი ასტრონომები
კატეგორია:პოლონელი მათემატიკოსები
კატეგორია:ვარშავაში დაბადებულები
უაილდერ ბანკროფტი

**უაილდერ დუაით ბანკროფტი** (; დ. 1 ოქტომბერი, 1867 — გ. 7 თებერვალი, 1953) — ამერიკელი ფიზიკოქიმიკოსი და ამ დარგის ერთ-ერთი ფუძემდებელი აშშ-ში. მან შეისწავლა გიბსის ფაზის წესის გამოყენება და მოგვიანებით კოლოიდური ქიმია. ვილჰელმ ოსტვალდისა და ფრანც ვან'ტ ჰოფის სტუდენტმა, მან ამერიკაში მოიტანა „იონისტების“ პირველადი ცოდნა ელექტროლიტური დისოციაციის, ოსმოსური წნევისა და ელექტრომამოძრავებელი ძალის შესახებ.

## ბიოგრაფია
დაიბადა მიდლთაუნში, როდ აილენდში, ისტორიკოსისა და სახელმწიფო მოღვაწის, ჯორჯ ბენკროფტის შვილიშვილი და აარონ ბენკროფტის შვილთაშვილი. მან მიიღო ბაკალავრის ხარისხი ჰარვარდის უნივერსიტეტში 1888 წელს, დოქტორის ხარისხი ლაიფციგის უნივერსიტეტში 1892 წელს, ასევე საპატიო დისერტაციის ხარისხი ლაფაიეტის კოლეჯიდან (1919 წელს) და კემბრიჯის უნივერსიტეტიდან (1923 წელს).

1888-1889 და 1893-1894 წლებში ის იყო ქიმიის ასისტენტ-ინსტრუქტორი ჰარვარდის უნივერსიტეტში, შემდეგ კი სრული პროფესორი 1894-1895 წლებში. შემდეგ 1895 წელს გახდა კორნელის უნივერსიტეტის ასისტენტ-პროფესორი, შემდეგ კი სრული პროფესორი (კორნელში) 1903 წელს. 1913 წელს აირჩიეს ამერიკის ხელოვნებისა და მეცნიერების აკადემიის წევრად, 1920 წელს ამერიკის ფილოსოფიური საზოგადოების წევრად, ხოლო 1920 წელს აირჩიეს მეცნიერებათა ეროვნულ აკადემიაში.

ბენკროფტი, ვილჰელმ ოსტვალდისა და იაკობ ჰენრიკუს ვან ტ ჰოფის მიერ იყო აღზრდილი და ამერიკულ ფიზიკოქიმიაში არაერთი თერმოდინამიკური და კოლოიდურ-ქიმიური კონცეფცია შემოიტანა. 

## ხსოვნა
მის პატივსაცემად, მთვარის ერთ-ერთ კრატერს დაარქვეს ბანკროფტი.

## სქოლიო
კატეგორია:ამერიკელი ფიზიკოქიმიკოსები
ანრი ოგიუსტ ბარბიე

**ანრი ოგიუსტ ბარბიე** (; დ. 29 აპრილი, 1805, პარიზი — გ. 13 თებერვალი, 1882, ნიცა) — ფრანგი პოეტი. 1869 წლიდან ფრანგული აკადემიის წევრი. წერა პროზაული ნაწარმოებებით დაიწყო. 1830 წლის ივლისის რევოლუციით შთაგონებულმა გამოაქვეყნა პოეტური პამფლეტები, რომლებიც 1830-1831 წლებში გააერთიანა კრებულში „იამბები“. ამ წიგნში ბარბიე უმღერის თავისუფლებას, აჯანყებულ ხალხს, გმობს ბონაპარტისტებს, ბურჟუებს. მისი სხვა პოეტური კრებულებია: „გოდება“ (1833), „ლაზარე“ (1837), „გმირული რითმები“ (1843). ბარბიემ ფრანგ სამოქალაქო ლირიკაში პირველმა ასახა პროლეტართა ყოფა.

## ლიტერატურა
## სქოლიო
კატეგორია:ფრანგი პოეტები
კატეგორია:XIX საუკუნის ფრანგი პოეტები
იოჰან იაკობ ბალმერი

**იოჰან იაკობ ბალმერი** (; დ. 1 მაისი, 1825, ლაუზენი — გ. 12 მარტი, 1898, ბაზელი) — შვეიცარიელი ფიზიკოსი და ქიმიკოსი.

## ბიოგრაფია
დაიბადა 1825 წლის 1 მაისს, მოსამართლის ოჯახში. ის ოჯახში უფროსი ვაჟი იყო. დაწყებითი განათლება ლისტალში მიიღო, ხოლო საშუალო — ბაზელში. მათემატიკური უნარ-ჩვვების გამო გადაწყვიტა უნივერსიტეტში გაეგრძელებინა სწავლა.

სწავლობდა კარლსრუესა და ბერლინის უნივერსიტეტებში, ხოლო 1849 წელს ბაზელის უნივერსიტეტში დაიცვა სადოქტორო დისერტაცია ციკლოიდზე.

ცხოვრების დარჩენილი ნაწილი ბაზელში გაატარა. 1859 წლიდან ცხოვრების ბოლომდე, გოგონათა სკოლაში ასწავლიდა მათემატიკას და ასევე, 1865-1890 წლებში, ბაზელის უნივერსიტეტში კითხულობდა გეომეტრიის ლექციებს.

გარდაიცვალა 72 წლის ასაკში, 1898 წლის 12 მარტს. დაკრძალულია ვოლფგოტესაკერის სასაფლაოზე.

## ოჯახი
1868 წელს, 43 წლის ასაკში, დაქორწინდა. მას ექვსი შვილი ჰყავდა, მათ შორის მხატვარი ვილჰელმ ბალმერი (1865-1922), რომლის ვაჟიც დირიჟორი ლუკ ბალმერია.

## ხსოვნა
მის პატივსაცემად:
*მთვარის ერთ-ერთ კრატერს დაარქვეს ბალმერი;
*მთავარი სარტყლის ასტეროიდი (12755) ბალმერი.

## სქოლიო
კატეგორია:შვეიცარიელი ფიზიკოსები
კატეგორია:შვეიცარიელი ქიმიკოსები
სანაე ტაკაიჩი

**სანაე ტაკაიჩი** (; დ. 7 მარტი, 1961, იამატოკორიიამა, ნარა, იაპონია) — იაპონელი პოლიტიკოსი და 2025 წლის 21 ოქტომბრიდან იაპონიის პრემიერ-მინისტრი. 2025 წლიდან ასევე არის იაპონიის ლიბერალურ-დემოკრატიული პარტიის პრეზიდენტი. ასევე იაპონიის ისტორიაში პირველი ქალი პრემიერ-მინისტრია. 1993-2003 წლებში და 2005 წლიდან, როგორც იაპონიის საკანონმდებლო ორგანოს წარმომადგენელთა პალატის წევრი, მას ეკავა რამდენიმე მინისტრის პოსტი შინძო აბეს და ფუმიო კიშიდას მმართველობისას.

## სქოლიო
კატეგორია:დაბადებული 7 მარტი
კატეგორია:დაბადებული 1961
კატეგორია:იაპონელი ქალი პოლიტიკოსები
კატეგორია:იაპონელი ნაციონალისტები
კატეგორია:იაპონიის პრემიერ-მინისტრები
კატეგორია:ქალი პრემიერ-მინისტრები
კატეგორია:ცოცხალი ადამიანები
დანიელ ბარბიე

**დანიელ ბარბიე** (; დ. 10 დეკემბერი, 1907, ლიონი — გ. 1 აპრილი, 1965, მანოსკი) — ფრანგი ასტრონომი.

1930-1965 წლებში მან გამოაქვეყნა თითქმის 100 სამეცნიერო ნაშრომი ასტრონომიაზე. მის ნაშრომებს შორის იყო ვარსკვლავური ატმოსფეროების, მთვარის დაბნელებებისა და დაბნელებების კვლევები. მან ჩაატარა ზედა ატმოსფეროს, ჩრდილოეთის ცის, ზოდიაქოს სინათლისა და ღამის ჰაერის ნათების კვლევები.

მისი სახელი კვლავ დაკავშირებულია ედინგტონ-ბარბიეს ცნობილ ანალიტიკურ გამოსხივების გადაცემის ურთიერთობებთან.

## ბიბლიოგრაფია
* D. Barbier, ''Annales d'Astrophysique*, 6, 113, 1943 (http://cdsads.u-strasbg.fr/abs/1943AnAp....6..113B)
*  A. Unsöld, Annalen der Physik, 438, 124, 1948 (http://adsabs.harvard.edu/abs/1948AnP...438..124U)
*  A. Unsöld, *Memorie della Società Astronomia Italiana*, 20, 49, 1949 (http://adsabs.harvard.edu/abs/1949MmSAI..20...49U)
* F. Paletou, 2017 (https://hal.archives-ouvertes.fr/hal-01633633v1)
* Ernest Vigroux, Necrologia: Daniel Barbier, *Ciel et Terre'', 81, 137, 1999 (http://adsabs.harvard.edu/abs/1965C&T....81..137V)

## ხსოვნა
მის პატივსაცემად:
*მთვარის ერთ-ერთ კრატერს დაარქვეს ბარბიე;
*მთავარი სარტყლის ერთ-ერთ ასტეროიდს დაარქვეს (37853) დანიელბარბიე.

## რესურსები ინტერნეტში
*Barbier, Daniel
*Daniel Barbier

კატეგორია:ფრანგი ასტრონომები
შერბარნ უესლი ბარნჰემი

**შერბარნ უესლი ბარნჰემი** (; დ. 12 დეკემბერი, 1838, თეტფორდი — გ. 11 მარტი, 1921, ჩიკაგო) — ამერიკელი ასტრონომი.

## ბიოგრაფია
შერბარნ უესლი ბარნჰემი ვერმონტის შტატის ქალაქ თეტფორდში დაიბადა 1838 წელს. ასტრონომიული კარიერა მოყვარულის რანგში დაიწყო, 1870-1882 წლებში ჩიკაგოში საკუთარ ობსერვატორიაში დაკვირვებებს ატარებდა, ასევე პერიოდულად დირბორნის (ჩიკაგო) და ვოშბერნის (მედისონი) ობსერვატორიებში, ასევე ნიუ ჰემფშირის დარტმუთის კოლეჯის ობსერვატორიაში. 1878 წელს მან მონაწილეობა მიიღო ასტროკლიმატის კვლევაში ჰამილტონის მთაზე (კალიფორნია), სადაც ლიკის ობსერვატორიის ადგილი შეირჩა. 1888-1892 წლებში მუშაობდა ლიკის ობსერვატორიაში, ხოლო 1893-1913 წლებში - იერკის ობსერვატორიაში. 1893 წლიდან ჩიკაგოს უნივერსიტეტში პრაქტიკული ასტრონომიის პროფესორი გახდა.

ის ცნობილია ორმაგი ვარსკვლავების აღმოჩენებით. ე. კლარკის მიერ შექმნილი შესანიშნავი ობიექტივებით აღჭურვილი რეფრაქტორების გამოყენებით, ბერნჰემმა აღმოაჩინა 1274 ორმაგი ვარსკვლავი, მათ შორის მრავალი საინტერესო და ძნელად დასაკვირვებელი წყვილი და ათასობით მიკრომეტრიანი გაზომვა ჩაატარა. მან შეადგინა ჩრდილოეთ ნახევარსფეროში ხილული ყველა ცნობილი ორმაგი ვარსკვლავის (13,655) ზოგადი კატალოგი, -31-მდე დეკლინაციით (გამოქვეყნდა 1906 წელს ვაშინგტონის კარნეგის ინსტიტუტის მიერ).

მან მიიღო სამეფო ასტრონომიული საზოგადოების ოქროს მედალი (1894) და პარიზის მეცნიერებათა აკადემიის ლალანდის პრემია (1904).

## ხსოვნა
მის პატივსაცემად:
*მთვარის ერთ-ერთ კრატერს დაარქვეს ბარნჰემი;
*მთავარი სარტყლის ერთ-ერთ ასტეროიდს დაარქვეს (834) ბარნჰემია.

## ლიტერატურა
*Бернгем, Шерберн Уэсли // Березна — Ботокуды. — М. : Советская энциклопедия, 1950. — С. 45. — (Большая советская энциклопедия : [в 51 т.] / гл. ред. С. И. Вавилов ; 1949—1958, т. 5).
*Колчинский И.Г., Корсунь А.А., Родригес М.Г. Астрономы.Биографический справочник. — Киев: Наукова думка, 1986.

## რესურსები ინტერნეტში
*''Note on Hind's Variable Nebula in Taurus*, Monthly Notices of the Royal Astronomical Society, Vol. 51, p.&nbsp;94 (1890)
**Double star observations made with the thirty-six-inch and twelve-inch refractors of the Lick observatory, from August, 1888, to June, 1892'', Publications of the Lick Observatory, Vol. 2, p.&nbsp;175 (1894)
* Portrait of Sherburne Wesley Burnham circa 1890 from the Lick Observatory Records Digital Archive, UC Santa Cruz Library's Digital Collections 

## სქოლიო
კატეგორია:ამერიკელი ასტრონომები
კ. მაიერი (მთვარის კრატერი)

**კრატერი კ. მაიერი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა გერმანელი ასტრონომის, გეოდეზისტის, ფიზიკოსისა და კარტოგრაფის, კრისტიან მაიერის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება გვიანიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 37.54 კმ, სიღრმე — 2.15 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-05
კეთრინ კონოლი

**კეთრინ კონოლი** (; დ. 12 ივლისი, 1957) — ირლანდიელი დამოუკიდებელი პოლიტიკოსი, ირლანდიის პრეზიდენტი 2025 წლის 11 ნოემბრიდან. 2016-2025 წლებში ირლანდიის პარლამენტის ქვედა პალატის წევრი გოლუეის დასავლეთის საარჩევნო ოლქიდან. კონოლი იყო დამოუკიდებელი კანდიდატი 2025 წლის საპრეზიდენტო არჩევნებში, რომელშიც მიიღო ხმების 63,36 %.

კონოლიმ პოლიტიკური კარიერა დაიწყო როგორც ლეიბორისტული პარტიის წევრმა, რომლის ჩარჩოებშიც 1999 წელს აირჩიეს გოლუეის ქალაქის საბჭოში და იყო გოლუეის მერი 2004-2005 წლებში. მან დატოვა პარტია 2007 წელს კანდიდატების შერჩევის გარშემო წარმოქმნილი დავის გამო. მას შემდეგ რაც წარუმატებლად მიიღო მონაწილეობა 2007 და 2011 წლების საყოველთაო არჩევნებში გოლუეის დასავლეთში დამოუკიდებელი კანდიდატის სტატუსით, კონოლი პარლამენტში აირჩიეს 2016 წელს. 2020 წლის ივლისიდან 2024 წლის ნოემბრამდე იყო პარლამენტის ქვედა პალატის 33-ე ვიცე-სპიკერი.

იდეოლოგიურად მემარცხენე პოლიტიკური ძალების მომხრე კონოლი მხარს უჭერდა 2015 წლის ერთსქესიანთა ქორწინების რეფერენდუმს, 2018 წელს მერვე შესწორების გაუქმებას და არის ირლანდიის ნეიტრალიტეტის მომხრე. მის საპრეზიდენტო კამპანიას მხარს უჭერს შინ ფეინი, სოციალ-დემოკრატები, ლეიბორისტული პარტია, მწვანეთა პარტია და ირლანდიის პარლამენტის (ერიახტასის) რამდენიმე დამოუკიდებელი წევრი.

კონოლი არის ირლანდიურ ენაზე მოლაპარაკე. მუშაობდა როგორც კლინიკური ფსიქოლოგი და როგორც ადვოკატი.

## რესურსები ინტერნეტში
* Andrews, Kernan. "Connolly raises doubts over independence of crypto report", *Galway Advertiser*, 6 November 2008.

## სქოლიო
კატეგორია:ირლანდიელი ქალი პოლიტიკოსები
კატეგორია:ცოცხალი ადამიანები
ჰეინსი (მთვარის კრატერი)

**კრატერი ჰეინსი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ პოლარულ ნაწილში. სახელი ეწოდა აფრო-ამერიკელი მათემატიკოსი ქალის იუფიმია ჰეინსის პატივსაცემად (დაამტკიცა საერთაშორისო ასტრონომიულმა კავშირმა 2025 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი 17 კმ.

## სატელიტური კრატერები 
ჰეინსის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-30
სათაგური

***„სათაგური“*** ()— აგათა კრისტის მიერ შექმნილი დეტექტივური პიესა, რომელიც ლონდონის ვესტ-ენდში პირველად 1952 წელს დაიდგა და მას შემდეგ უწყვეტად იდგმება (COVID-19 პანდემიით გამოწვეული მცირე პაუზის გამოკლებით 2020 წლის 16 მარტიდან 2021 წლის 17 მაისამდე).

პიესა ვესტ-ენდის ყველაზე ხანგრძლივად დადგმული სპექტაკლია. ამავდროულად, *სათაგური* არის მსოფლიოში ყველაზე ხანგრძლივად დადგმული სპექტაკლი, რომლის 30 000-ე წარმოდგენა 2025 წლის 19 მარტს გაიმართა - აბსოლუტური რეკორდი უწყვეტად დადგმულ ყველა სპექტაკლს შორის. 

წმინდა მარტინის თეატრის სტუმრები (სადაც სპექტაკლები დღეს ტარდება) ხშირად იღებენ ფოტოს თეატრის ფოიეში ხის დახლთან, რომელზეც წარმოდგენების რაოდენობაა მითითებული. 2022 წლის მონაცემებით, სპექტაკლი ლონდონში 10 მილიონზე მეტმა ადამიანმა ნახა.

პიესის მთავარი ინტრიგა *მკვლელის ვინაობაა* - რომლის საიდუმლოდ შენახვას მაყურებელს თეატრის დატოვების შემდეგაც სთხოვენ. მსახიობთა დასში რვა წევრია. 2012 წლისთვის ეს როლები 400-ზე მეტმა მსახიობმა შეასრულა.  

რიჩარდ ატენბორომ დეტექტივ სერჟანტ ტროტერის როლის პირველი შემსრულებელი იყო, ხოლო მისი მეუღლე, შეილა სიმი, პირველი მოლი რალსტონი - მონკსველ მენორის მეპატრონე. მას შემდეგ მსახიობთაგან თითქმის არცერთი არ ყოფილა ვარსკვლავი. *The Guardian-*-ის შეფასებით „*პიესა და მისი ავტორი თავად არიან ვარსკვლავები*“. 

## რესურსები ინტერნეტში
## სქოლიო
კატეგორია:1952 წლის პიესები
კატეგორია:აგათა კრისტის პიესები
ოზგიურ ოზელი

**ოზგიურ ოზელი** (; დ. 21 სექტემბერი, 1974) — თურქი ფარმაცევტი და პოლიტიკოსი, რომელიც 2023 წლიდან თურქეთის სახალხო რესპუბლიკური პარტიის (CHP) ლიდერია. 2015–2023 წლებში ის ფრაქციის მოადგილედ მუშაობდა ენგინ ალთაისთან და ლევენთ გოქთან ერთად.

ოზელი 2011 წლის არჩევნებიდან მოყოლებული მანისას ოლქის დეპუტატია და ცნობილია მაღაროელების უფლებების დაცვის აქტივიზმით მანისის პროვინციაში. 2024 წლის თებერვლიდან ის სოციალისტური ინტერნაციონალის ვიცე-პრეზიდენტია.

## სქოლიო
თბილისის ჩემპიონატი ჭადრაკში ვაჟთა შორის 1974

**თბილისის 44-ე ჩემპიონატი ჭადრაკში ვაჟთა შორის** მიმდინარეობდა 1974 წლის 3 ოქტომბრიდან 26 ოქტომბრამდე. ტურნირის გამარჯვებულები გახდნენ მიხეილ ჭიპაშვილი და ზურაბ მიქაძე.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
თბილისის ჩემპიონატი ჭადრაკში ვაჟთა შორის 1976

**თბილისის 46-ე ჩემპიონატი ჭადრაკში ვაჟთა შორის** მიმდინარეობდა 1976 წლის 5 ოქტომბრიდან 30 ოქტომბრამდე. ტურნირში 18 მონაწილე იღებდა მონაწილეობას. ტურნირის გამარჯვებული გახდა ზურაბ სტურუა.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
თბილისის ჩემპიონატი ჭადრაკში ვაჟთა შორის 1975/1976

**თბილისის 45-ე ჩემპიონატი ჭადრაკში ვაჟთა შორის** მიმდინარეობდა 1975 წლის 24 დეკემბრიდან 1976 წლის 24 იანვრამდე. ტურნირის გამარჯვებული გახდა ოთარ გედევანიშვილი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
თბილისის ჩემპიონატი ჭადრაკში ვაჟთა შორის 1977/1978

**თბილისის 47-ე ჩემპიონატი ჭადრაკში ვაჟთა შორის** მიმდინარეობდა 1977 წლის 29 დეკემბრიდან 1978 წლის 24 იანვრამდე. ტურნირის გამარჯვებული გახდა იური ჩიქოვანი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
თბილისის ჩემპიონატი ჭადრაკში ვაჟთა შორის 1978

**თბილისის 48-ე ჩემპიონატი ჭადრაკში ვაჟთა შორის** მიმდინარეობდა 1978 წლის 3 დეკემბრიდან 26 დეკემბრამდე.  ტურნირის გამარჯვებული გახდა თემურ ხანთაძე.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
თბილისის ჩემპიონატი ჭადრაკში ვაჟთა შორის 1980

**თბილისის 50-ე ჩემპიონატი ჭადრაკში ვაჟთა შორის** მიმდინარეობდა 1980 წლის 5 იანვრიდან 28 იანვრამდე. ტურნირის გამარჯვებული გახდა ვლადიმერ კაბაჯიანი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
ზოლტან ლაიოშ ბეი

**ზოლტან ლაიოშ ბეი** (; დ. 24 ივლისი, 1900, გიულა — გ. 4 ოქტომბერი, 1992, ვაშინგტონი, კოლუმბიის ოლქი) — უნგრელი ფიზიკოსი, პროფესორი და ინჟინერი, რომელმაც შეიმუშავა მიკროტალღური ტექნოლოგია, ვოლფრამის ნათურები და რადარის ტექნოლოგია და მონაწილეობდა მთვარის რადარში.

## ბიოგრაფია
ზოლტან ლაიოშ ბეი დაიბადა 1900 წლის 24 ივლისს, გიულაში. მან დებრეცენის საშუალო სკოლა დაამთავრა. 1918 წლიდან ზოლტან ბეი სწავლობდა ეოტვოშ იოჟეფის კოლეჯში, შემდეგ პაზმანი პეტერის სახელობის სამეფო უნივერსიტეტში (ბუდაპეშტის უნივერსიტეტის ყოფილი სახელი). 1923 წელს მან მიიღო სკოლის მასწავლებლის დიპლომი, ხოლო 1926 წელს — ფიზიკის დოქტორის ხარისხი.

1930 წლიდან ბეი მუშაობდა ფიზიკის პროფესორად სეგედის უნივერსიტეტში.

1923 წელს შპს „ტუნგსრამში“ დაარსდა სინათლის წყაროების ლაბორატორია, სადაც ძირითადად ელექტრული სინათლის წყაროებს სწავლობდნენ. ლაბორატორიას ხელმძღვანელობდა იგნაც პფაიფერი, ხოლო ზოლტან ბეი, ტივადარ მილნერთან, იმრე ბროდისთან, დიორგი სიგეტისთან, ერნო ვინტერთან და მრავალ სხვასთან ერთად, ასევე აწარმოებდა კვლევებს. 1926-1930 წლებში ზოლტან ბეი გერმანიაში მუშაობდა, სადაც აზოტში ელექტრულ განმუხტვებს სწავლობდა. უნგრეთში დაბრუნების შემდეგ, ზოლტან ბეი ადგილობრივი უნივერსიტეტის თეორიული ფიზიკის განყოფილების ხელმძღვანელად დაინიშნა.

1937 წელს იგი უნგრეთის მეცნიერებათა აკადემიის წევრ-კორესპონდენტი გახდა, ხოლო 1945 წელს სრულუფლებიან წევრად აირჩიეს. მეორე მსოფლიო ომის დროს ზოლტან ბეი ებრაელ კოლეგებს ნაცისტური დევნისგან იცავდა.

ზოლტან ბეი 72 წლის ასაკში პენსიაზე გავიდა. 1981 წელს იგი უნგრეთის მეცნიერებათა აკადემიის საპატიო წევრად აირჩიეს. ზოლტან ბეი 1992 წლის 4 ოქტომბერს, ვაშინგტონში, აშშ-ში გარდაიცვალა.

## ხსოვნა
მის პატივსაცემად, მთვარის ერთ-ერთ კრატერს დაარქვეს ბეი.

## რესურსები ინტერნეტში
* KFKI notes on Zoltan Bay
* HPO-Hungary on Zoltan Bay 
* BzLogi-Hungary-Bzaka on Zoltan Bay
* Zoltan Bay Foundation for Applied Research
* [http://hackaday.com/2013/11/19/retrotechtacular-zoltan-bays-moon-bounce-coulometer-signal-amplifier/ ]
* Reflection of microwaves from the Moon
* Zoltan Bay and his Chemical Moonbounce Detector
* TO SEE THE UNSEEN. A History of Planetary Radar Astronomy

## სქოლიო
კატეგორია:უნგრელი ფიზიკოსები
მარეტა (მთვარის კრატერი)

**კრატერი მარეტა** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა ქალის ინგლისური სახელის მიხედვით (დაამტკიცა საერთაშორისო ასტრონომიულმა კავშირმა 2025 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი 0,15 კმ.

## სატელიტური კრატერები 
მარეტის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-04
ბათრაძი

**ბათრაძი** — ოსური მითოლოგიის ღმერთი, ამირანის ორეული. ადამიანთა საკეთილდღეოდ დევებთან მებრძოლი ბათრაძი დედის მუცლიდან ცეცხლივით გავარვარებული დაიბადა და ზეციურმა მჭედელმა, ქურდალაგონმა, ზღვაში გამოაწრთო, ამიტომაც მისი მომრევი არავინ იყო ქვეყანაზე. ბათრაძმა ანგელოზებს და წმინდანებს დაუწყო ბრძოლა. მისგან შეწუხებული ანგელოზები შეიკრიბნენ ღვთის კარზე და შესჩივლეს გამჩენს თავიანთი გასაჭირი. მაგრამ რაკი ბათრაძი ღვტისგან გაჩენილი არ იყო, ღმერთს მისი მოკვდინებით დასჯა არ შეეძლო.

## ლიტერატურა
*

კატეგორია:ოსური მითოლოგია
სახურავებზე (მოკლემეტრაჟიანი ფილმი)

***„სახურავებზე“*** () — 1897 წლის ფრანგული მოკლემეტრაჟიანი მუნჯი კომედიური ფილმი, ჟორჟ მელიესის რეჟისორობით. ფილმი მელიესის *„Star Film Company“*-მ გამოსცა და მის კატალოგებში ნომერი 100 აქვს მინიჭებული. ფილმში ვხედავთ არაკომპეტენტურ პოლიციელს, რომელიც ცდილობს კორპუსის სახურავზე ორი დამნაშავე დააკავოს. „ამ დიდი წარმატებით დადგმული ერთწუთიანი ფილმის ყოველი წამი“ — *„Europa Film Treasures“*-ის განცხადების მიხედვით — „გამოყენებულია რომ გვაჩვენოს პერსონაჟთა ქმედებები და მოძრაობები“ და „ფილმი სარგებლობს თეატრის სამგანზომილებიანი დეკორით“, რა ხერხიც „კონკურენტებმა სწრაფად გადაიღეს“. ფილმი ვილ-დეის კოლექციაში შედიოდა, რომელიც საფრანგეთის კულტურის მინისტრმა, ანდრე მალრომ, 1959 წელს კოლექციონერ ვილფრიდ დეისაგან შეიძინა და ფრანგული კინოს არქივს ჩააბარა.
## შინაარსი
ქალი ფანჯრიდან დახმარებას ითხოვს, ორი მძარცველი სახურავიდან მის სახლში შეიჭრება, ქალს გააკავებს და ფანჯრიდან გადააგდებს. პოლიციელი ქალის კივილს გაიგონებს და კორპუსზე აძვრება, თუმცა მძარცველები მას სახურავზე მოამწყვდევენ და გაიქცევიან.
## რესურსები ინტერნეტში
* 
## სქოლიო
კატეგორია:ფრანგული მოკლემეტრაჟიანი მუნჯი ფილმები
კატეგორია:ფრანგული შავ-თეთრი ფილმები
კატეგორია:ჟორჟ მელიესის ფილმები
ლიანდაგები (ფილმი)

***„ლიანდაგები“*** () — 1929 წლის იტალიური დრამატული ფილმი. ფილმის რეჟისორი იყო მარიო კამერინი, მონაწილეობდნენ ქეიდა ფონ ნაგი, მაურიციო დ’ანკორა და დანიელე კრესპი. გადაღებულ იქნა როგორც მუნჯ კინოდ, მაგრამ მოგვიანებით ხმა დაემატა. ფილმი შეიქმნა იმ პერიოდში როდესაც იტალიური კინოინდუსტრია სერიოზულ კრიზისს განიცდიდა და *„ლიანდაგები“* იმ წელიწადს გამოსული რამდენიმე ფილმიდან ერთ-ერთი იყო.
## როლებში
*ქეიდა ფონ ნაგი — ქალის როლში;
*მაურიციო დ’ანკორა — ჯიორჯიოს როლში;
*დანიელე კრესპი — ჟაკ მერსიეს როლში;
*ჯაკომო მოსჩინი — ჟაკის კაზინოელი მეგობრის როლში;
*კაროლა ლოტი — ჟაკის კაზინოელი მეგობრის ქერა შეყვარებულის როლში;
*მარიო კამერინი — რულეტის მოთამაშის როლში;
## ლიტერატურა
* Clarke, David B. & Doel, Marcus A. *Moving Pictures/Stopping Places: Hotels and Motels on Film*. Lexington Books, 2009.
## რესურსები ინტერნეტში 
* 
* 
## სქოლიო
კატეგორია:1929 წლის ფილმები
კატეგორია:იტალიური დრამატული ფილმები
სულების გამოძახება (მოკლემეტრაჟიანი ფილმი)

***„სულების გამოძახება“*** () — იმ დროისათვის ინოვაციური სპეცეფექტების მქონე მუნჯი ფრანგული ფილმი, ჟორჟ მელიესის რეჟისორობით. გამოვიდა 1899 წელს.
## შინაარსი
ჯადოქარი ყვავილწნულს ჰაერში კიდებს და მის ცენტრში გროტესკულ სახეს ქმნის. შემდეგ ამ სახეს ქალის სახით, ბოლოს კი თავისი საკუთარი სახით ანაცვლებს.
## პრემიერა და დღევანდელი მდგომარეობა
ფილმში ჯადოქარს თავად მელიესი თამაშობს.

მელიესმა ცხოვრების ბოლო წლებში საკუთარი ყველა გადარჩენილი კინონეგატივი გაანადგურა, და მისი შემოქმედების სამი მეხუთედი დაკარგულად მიიჩნევა. *„სულების გამოძახება“*, დიდი ხნის განმავლობაში, აგრეთვე დაკარგულად ითვლებოდა, თუმცა 2007 წელს მისი ასლი კატალონიის ფილმთა ბიბლიოთეკაში აღმოაჩინეს და აღადგინეს.
## რესურსები ინტერნეტში
* 
**„სულების გამოძახება“* YouTube-ზე.
## სქოლიო
კატეგორია:ფრანგული შავ-თეთრი ფილმები
კატეგორია:ჟორჟ მელიესის ფილმები
კატეგორია:ფრანგული მოკლემეტრაჟიანი მუნჯი ფილმები
თბილისის ჩემპიონატი ჭადრაკში ვაჟთა შორის 1979

**თბილისის 49-ე ჩემპიონატი ჭადრაკში ვაჟთა შორის** მიმდინარეობდა 1979 წლის 6 დეკემბრიდან 29 დეკემბრამდე.  ტურნირის გამარჯვებული გახდა გიორგი მაჭარაშვილი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
იუენ უიტეკერი

**იუენ ადაირ უიტეკერი** (; დ. 22 ივნისი, 1922 – გ. 11 ოქტომბერი, 2016) — ბრიტანეთში დაბადებული ასტრონომი, რომელიც ცნობილია სელენოგრაფიასა და მთვარის კარტოგრაფიაში თავისი მოღვაწეობით. ჯერარდ კოიპერთან ერთად, უიტაკერმა დააარსა მთვარისა და პლანეტარული ლაბორატორია არიზონას უნივერსიტეტში. ის იყო მთვარის მრავალი ატლასის თანაავტორი და დაეხმარა NASA-ს აპოლო 12-ისა და რამდენიმე Surveyor-ისა და Ranger-ის მისიისთვის დაშვების ადგილის შერჩევაში.

## ხსოვნა
მის პატივსაცემად, მთვარის ერთ-ერთ კრატერს დააქრვეს უიტეკერი.

## შრომები
* 
* 
* 
* 
* 
* 
* 
* 
* 
* 
* 
* 
* 
* 

## რესურსები ინტერნეტში
* Whitaker's papers in NASA's NTRS database
* Ewen Whitaker at LPL
* *Desert Moon*, 2015 documentary film about the LPL
* Ewen Whitaker, Memories of Gerard Kuiper, 1974

## სქოლიო
კატეგორია:ბრიტანელი ასტრონომები
ალქიმიკოსის ჰალუცინაციები

***„ალქიმიკოსის ჰალუცინაციები“*** () — იმ დროისათვის ინოვაციური სპეცეფექტების მქონე მუნჯი ფრანგული ფილმი, ჟორჟ მელიესის რეჟისორობით. გამოვიდა 1897 წელს. ფილმი დაკარგულია. ინტერნეტსივრცეში ამ სახელით გამოქვეყნებული კადრები ეკუთვნის არა *„ალქიმიკოსის ჰალუცინაციებს“* არამედ *„ალქიმიკოსსა და დემონს“* (1906).

## შინაარსი
ფილმში ვხედავთ ვარსკვლავს, ხუთი ქალის თავითა და გიგანტური სახით, რომლის პირიდანაც ხალხი გადმოდის.

## გადაღების პროცესი
სცენის დეკორი და ფონი ხელით იყო მოხატული.

## პრემიერა და გავლენა
*„ალქიმიკოსის ჰალუცინაციები“* მელიესის *„Star Film Company“*-მ გამოუშვა და მის კატალოგებში რიცხვი 95 აქვს მინიჭებული. ფილმი დღესდღეობით დაკარგულად მოიაზრება.

## სქოლიო
კატეგორია:ჟორჟ მელიესის ფილმები
კატეგორია:ფრანგული შავ-თეთრი ფილმები
კატეგორია:ფრანგული მოკლემეტრაჟიანი მუნჯი ფილმები
თბილისის ჩემპიონატი ჭადრაკში ვაჟთა შორის 1981

**თბილისის 51-ე ჩემპიონატი ჭადრაკში ვაჟთა შორის** მიმდინარეობდა 1981 წლის 30 მარტიდან 22 აპრილამდე. ტურნირში 14 მონაწილე იღებდა მონაწილეობას. ტურნირის გამარჯვებულები გახდნენ გიორგი ბაღათუროვი და ბაბახანოვი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
ბეი (მთვარის კრატერი)

**კრატერი ბეი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ პოლარულ ნაწილში. სახელი ეწოდა უნგრელი ფიზიკოსის ზოლტან ლაიოშ ბეის პატივსაცემად (დაამტკიცა საერთაშორისო ასტრონომიულმა კავშირმა 2025 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი 3.50 კმ.

## სატელიტური კრატერები 
ბეის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-30
ღამის კოშმარი (მოკლემეტრაჟიანი ფილმი)

***„ღამის კოშმარი“*** () — იმ დროისათვის ინოვაციური სპეცეფექტების მქონე მუნჯი ფილმი, ჟორჟ მელიესის რეჟისორობით. გამოვიდა 1896 წელს, გამოაქვეყნა მელიესის *„Star Film Company“*-მ და მის კატალოგებში ნომერი 82 აქვს მინიჭებული. რეკლამირებული იყო როგორც *scène fantastique* (*ფანტაზიური სცენა*). ფილმი მონტრეი-სუ-ბუაში, მელიესის სახლის ბაღში გადაიღეს, ხოლო ფონი ხელით იქნა დახატული. ფილმში მელიესი მძინარე კაცის როლს თამაშობს.
## შინაარსი
ძილში მშფოთავ კაცს კოშმარი ესიზმრება. ამ კოშმარში მას ეწვევიან სხვადასხვა პერსონაჟები, რომლებიც ერთმანეთში გარდაიქმნებიან. მათ შორის არიან ტილოში გამოწყოფილი გოგონა, ბლექფეისის მატარებელი ოინბაზი, პიერო, და მთვარის სახიანი კაცი, რომელიც მძინარე პერსონაჟის მკლავის ღეჭვას იწყებს. კაცი საკუთარ ზეწრებში გაბლანდული იღვიძებს. ის შვებას გრძნობს როდესაც იაზრებს რომ ეს ყველაფერი უბრალო სიზმარი იყო.
## რესურსები ინტერნეტში
* 
## სქოლიო
კატეგორია:ჟორჟ მელიესის ფილმები
კატეგორია:ფრანგული მოკლემეტრაჟიანი მუნჯი ფილმები
კატეგორია:ფრანგული შავ-თეთრი ფილმები
კეთლინ გლაზგოუ

**კეთლინ გლაზგოუ** (დ. 12 აპრილი, 1969 წელი) — ამერიკელი მწერალი, ახალგაზრდული მხატვრული ლიტერატურის ნიუ-იორკ ტაიმზის  ბესტსელერების ავტორი, ყველაზე ცნობილი თავისი რომანით „გოგონა ნამსხვრევებად“.

## ადრეული ცხოვრება
გლაზგოუ გაიზარდა „ლავერნისა და შერლის“, „ლენისა და სკვიგის“, „ჰარდის ბიჭების“, „მორკისა და მინდის“ და სხვა ცნობილი სატელევიზიო დუეტების ყურებით, რომლებსაც იგი თავისი „აგატების“ სერიის შთაგონების დაუფარავ წყაროდ აღნიშნავს.
იგი იყო მინესოტის უნივერსიტეტის მხატვრულ ლიტერატურაზე მუშაობის MFA პროგრამის კოორდინატორი ცამეტი წლის განმავლობაში. პირველი რომანის დაწერამდე ის ლექსებს თხზავდა.
ცხოვრობს ტუსონში, არიზონაში.

## რჩეული ნამუშევრები
კეთლინის პირველი ახალგაზრდული რომანი, „გოგონა ნამსხვრევებად“, დებიუტისთანავე ნიუ-იორკ ტაიმზის ბესტსელერების სიაში პირველ ადგილზე მოექცა. იგი ამბობს, რომ ეს რომანი არის „მსოფლიოში იმ მარტოობის გრძნობის შესახებ, რომელიც მაშინაც კი გეუფლება, როდესაც სხვა ადამიანებთან გაქვს ურთიერთობა“. ის, რომ მთავარი გმირი ებრძვის დეპრესიასა და თვითმკვლელობისაკენ მიდრეკილებას, თავად ავტორის პირად გამოცდილებას ეხმიანება.

მწერალ ლიზ ლოუსონთან თანაავტორობით მან დაწერა „აგატები“ და მისი გაგრძელება „ღამე კითხვის ნიშნის ქვეშ“, პირველი და მეორე ინსტალაციები მისტიური ჟანრის სერიაში ორი თინეიჯერი გოგონას შესახებ, რომლებიც იძიებენ მათი სკოლიდან მოსწავლის გაუჩინარების საქმეს. 

## რესურსები ინტერნეტში
## სქოლიო
კატეგორია:დაბადებული 12 აპრილი
კატეგორია:დაბადებული 1969
კატეგორია:მწერლები
კატეგორია:მწერალი ქალები
კატეგორია:ამერიკელი ქალი რომანისტები
კატეგორია:XXI საუკუნის რომანისტები
კატეგორია:XXI საუკუნის ამერიკელი რომანისტები
კატეგორია:მწერლები ეროვნების მიხედვით
კატეგორია:მწერლები კონტინენტების მიხედვით
თბილისის ჩემპიონატი ჭადრაკში ვაჟთა შორის 1983

**თბილისის 53-ე ჩემპიონატი ჭადრაკში ვაჟთა შორის** მიმდინარეობდა 1983 წლის 23 ნოემბრიდან 16 დეკემბრამდე. ტურნირში 15 მონაწილე იღებდა მონაწილეობას. ტურნირის გამარჯვებულები გახდნენ გიორგი გრძელიშვილი და გიორგი მაჭარაშვილი. მთავარი მსაჯი: პროფესორი ლ. შათაშვილი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
კორეული პარკი

**კორეული პარკი** () — პარკი, რომელიც მდებარეობს ანკარაში, თურქეთის დედაქალაქში. პარკში დგას მემორიალური კოშკი, რომელზეც ამოტვიფრულია კორეის ომში დაღუპული თურქი ჯარისკაცების სახელები. იგი გაიხსნა 1973 წელს. მონუმენტი განახლდა 2010 წელს.

## სქოლიო
კატეგორია:1973 წელს დაარსებულები თურქეთში
კატეგორია:თურქეთის სამხედრო მემორიალები და სასაფლაოები
კატეგორია:ანკარის მონუმენტები და მემორიალები
თბილისის ჩემპიონატი ჭადრაკში ვაჟთა შორის 1982

**თბილისის 52-ე ჩემპიონატი ჭადრაკში ვაჟთა შორის** მიმდინარეობდა 1982 წლის 17 ნოემბრიდან 10 დეკემბრამდე.  ტურნირის გამარჯვებულები გახდნენ ემილ მიქაელიანი და გიორგი სიხარულიძე.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
სოს სოსიანი

**სოს სოსიანი, ან სოსო კლიჯიანი** (დ. 27 იანვარი, 1928, თბილისი — გ. 2 იანვარი, 2008) — სომეხი მსახიობი. საქართველოს სახალხო არტისტი (1984). 

1950 წელს დაიწყო სასცენო მოღვაწეობა თბილისის ს. შაუმიანის სახელობის სომხურ სახელმწიფო თეატრში. სადაც მალევე ერთ-ერთი წამყვანი მსახიობი გახდა. 1955 წელს „სომხური ფილმის“ მიწვევით  საცხოვრებლად გადავიდა სომხეთში, სადაც გადაიღეს კინოფილმებში „მოჩვენებები მწვერვალებს ტოვებენ“ (რეჟ. გ. მალიანი) და „ადრესატის ძიებაში“ (რეჟ. რ. სარქისიანი). 1971 წელს დაბრუნდა თბილისის სომხურ თეატრში, სადაც შეასრულა 100-ზე მეტი როლი: რუსტამი, სეირანი (შირვანზადეს „ნამუსი“), პეპო (გ. სუნდუკიანის „პეპო“), ელიზბაროვი (შირვანზადეს „ღირსების გამო“), კამო (ა. ბარსეგიანის „კამო“), არშაკ II (პ. ზეიტუნიანის „არშაკ II“), ლიმონა (ნ. დუმბაძის „საბრალდებო დასკვნა“) და სხვა.

დაკრძალულია თბილისის სომხურ პანთეონში
## ჯილდოები და აღიარება
* სომხეთის დამსახურებული არტისტი
* 1984 — საქართველოს სსრ სახალხო არტისტი
*1998 — ღირსების ორდენი

## რესურსები ინტერნეტში
*კლიჯიანი სოსო ნიკოლოზის ძე

## სქოლიო
კატეგორია:დაბადებული 27 იანვარი
კატეგორია:დაბადებული 1928
კატეგორია:გარდაცვლილი 2 იანვარი
კატეგორია:გარდაცვლილი 2008
კატეგორია:საქართველოს სსრ-ის სახალხო არტისტები
კატეგორია:საქართველოს ღირსების ორდენის კავალრები
გალუა (მთვარის კრატერი)

**კრატერი გალუა** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა ფრანგი მათემატიკოსის, ევარისტ გალუას პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 231.97 კმ, სიღრმე — 3.11 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-16
კრისტიან გაისლერი

**კრისტიან გაისლერი** (; დ. 25 დეკემბერი, 1928, ჰამბურგი — გ. 26 აგვისტო, 2008, იქვე) — გერმანელი მწერალი (გფრ). მონაწილეობდა II მსოფლიო ომში. მისი ყველაზე ცნობილი ნაწარმოებია რომანი „შეკითხვა“ (1960), რომელიც 14 ენაზეა თარგმნილი. მწერალი გმობს გფრ-ის პოლიტიკურ სინამდვილეს. გაისლერის სხვა ნაწარმოებებია: მოთხრობა „ცივი დრონი“ (1965), რადიოპიეა „შვებულება მალიორკაზე“ (პრემიერა – 1958), ტელეპიესა „საკლავი საქონელი“ (პრემიერა – 1962).

## ლიტერატურა
## სქოლიო
კატეგორია:გერმანელი მწერლები
გენა (მთვარის კრატერი)

**კრატერი გენა** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა სლავური სახელი „გენადი“-ს, რუსული კნინობითი ფორმის მიხედვით, რომელიც ერქვა ლუნახოდის პირველი დონის ოპერატორს, გაბდულხაი ლატიპოვს (დაამტკიცა საერთაშორისო ასტრონომიულმა კავშირმა 2012 წელს). 

## კრატერის აღწერა 
კრატერი მდებარეობს ლუნა-17-ის დაშვების ადგილიდან დაახლოებით 1400 მეტრის ჩრდილოეთით. ლუნოხოდ-1-ის მარშრუტის გასწვრივ სხვა კრატერებმაც მიიღეს საკუთარი სახელები: ბორია, ვასია, ნიკოლია, სლავა, იგორი, კოსტია, ვიტია, ვალერა, კოლია, ლეონიდი და ალბერტი. კრატერის ცენტრის სელენოგრაფიული კოორდინატებია , დიამეტრი — 0,2 კმ-ია.

კრატერი თასის ფორმისაა და მოფენილია მრავალი, კიდევ უფრო პატარა კრატერით.

## სატელიტური კრატერები 
გენას კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-04
კალობოლეტუსი

**კალობოლეტუსი** () — სოკოების გვარი ბოლეტუსისებრთა ოჯახისა. გვარის ტიპური სახეობაა *Caloboletus calopus*.

გვარი პირველად 2014 წელს განსაზღვრა იტალიელმა მიკოლოგმა ალფრედო ვიცინიმ, მას შემდეგ, რაც იგი ბოლეტუსის გვარიდან გამოყო მის მიერ ჩატარებული და გამოქვეყნებული ფილოგენეტიკური კვლევების საფუძველზე. სახელწოდება *Caloboletus* მომდინარეობს ბერძნული სიტყვიდან calos, რაც „ლამაზს“ ნიშნავს და მიუთითებს ამ სოკოს ფეხის მიმზიდველ წითელ შეფერილობაზე.

კალობოლეტუსის გვარის სახეობები ექტომიკორიზას ქმნიან სხვადასხვა ფოთლოვან და წიწვოვან ხეებთან, კერძოდ, წიფლისებრთა და ფიჭვისებრთა ოჯახებთან. გავრცელების არეალი ძირითადად მოიცავს ჰოლარქტიკის სუბტროპიკულ და ზომიერ სარტყლებს.

## სახეობები
2023 წლის Index Fungorum-ის მონაცემებზე დაყრდნობით, გვარი მოიცავს შემდეგ სახეობებს:

## რესურსები ინტერნეტში
*

## სქოლიო
კატეგორია:კალობოლეტუსი
კატეგორია:სოკოების გვარები
იულიუს ბარტელსი

**იულიუს ბარტელსი** (; დ. 17 აგვისტო, 1899, მაგდებურგი — გ. 6 მარტი, 1964, გეტინგენი) — გერმანელი გეოფიზიკოსი და სტატისტიკოსი, რომელმაც მნიშვნელოვანი წვლილი შეიტანა მზისა და მთვარის ფიზიკაში, გეომაგნეტიზმსა და მეტეოროლოგიაში, ასევე იონოსფეროს ფიზიკაში. მან ასევე ფუნდამენტური წვლილი შეიტანა გეოფიზიკის სტატისტიკურ მეთოდებში. ბარტელსი იყო გეომაგნეტიზმისა და აერონომიის საერთაშორისო ასოციაციის (IAGA) პირველი პრეზიდენტი. სიდნი ჩეპმენთან ერთად მან დაწერა გავლენიანი წიგნი „გეომაგნეტიზმი“.

## ბიოგრაფია
ბარტელსმა 1923 წელს გეტინგენის უნივერსიტეტში მიიღო დოქტორის ხარისხი, შემდეგ კი პოსტდოქტორანტურის სტატუსით პოტსდამის მაგნიტურ ობსერვატორიაში მუშაობდა. 1928 წელს ებერსვალდეს უნივერსიტეტში პროფესორად დაინიშნა, სადაც მეტეოროლოგიას ასწავლიდა. 1936 წელს ბერლინის უნივერსიტეტის სრული პროფესორი და პოტსდამის გეოფიზიკური ინსტიტუტის დირექტორი გახდა. 1931 წლიდან მეორე მსოფლიო ომის მეორე წლამდე ის ასევე ვაშინგტონის კარნეგის ინსტიტუტის მკვლევარი იყო. სიდნი ჩეპმენთან ერთად გამოაქვეყნა ორტომეული ნაშრომი „გეომაგნეტიზმი“, რომელიც გეოფიზიკის შესახებ საბოლოო წყაროა.

1933 წელს ბარტელსმა ხელი მოაწერა გერმანიის უნივერსიტეტებისა და უმაღლესი სასწავლებლების პროფესორების ერთგულების ფიცს ადოლფ ჰიტლერისა და ნაციონალ-სოციალისტური სახელმწიფოს მიმართ.

1946 წელს ომის შემდეგ ის გეტინგენის უნივერსიტეტში პროფესორი გახდა. 1955-1964 წლებში ის ასევე იყო მაქს პლანკის სტრატოსფეროს ფიზიკის ინსტიტუტის (დღევანდელი მაქს პლანკის მზის სისტემის კვლევის ინსტიტუტი) დირექტორი. როდესაც 1958 წელს მეცნიერების საერთაშორისო საბჭომ შექმნა კოსმოსური კვლევების კომიტეტი (COSPAR), ბარტელსი დასავლეთ გერმანიის ფილიალის თავმჯდომარე გახდა. 1954-1957 წლებში ის IAGA-ს პირველი პრეზიდენტი იყო. 1960-1963 წლებში იყო გეოდეზიისა და გეოფიზიკის საერთაშორისო კავშირის ვიცე-პრეზიდენტი.

მის წვლილს შორის იყო Kp-ინდექსის შემუშავება და მან ივარაუდა მზეზე „M-რეგიონების“ არსებობა, რაც გეომაგნიტურ აქტივობას იწვევდა. ეს კორონალური ხვრელები მოგვიანებით Skylab-ის მისიამ დაადასტურა. საბოლოოდ, მან ასევე წვლილი შეიტანა საერთაშორისო გეოფიზიკური წლის დაწყებაში, რომელიც 1957-1958 წლებში ჩატარდა.

## ხსოვნა
ბარტელსის მზის ბრუნვის რიცხვი, რომელიც დაფუძნებულია რეგულარულ 27-დღიან ციკლზე, მის სახელს ატარებს. ეს მსგავსია კარინგტონის ბრუნვისა, რომელიც 27.2753 დღეს ეფუძნება.

მის პატივსაცემად, მთვარის ერთ-ერთ კრატერს დაარქვეს ბარტელსი.

## სქოლიო
კატეგორია:გერმანელი გეოფიზიკოსები
ტეცუბინი

**ტეცუბინი** (鉄瓶) იაპონური თუჯის ჩაიდანია ჩმოსასხმელი ონკანით, თავსახურითა და თავზე გადაჯვარედინებული სახელურით, რომელიც გამოიყენება წყლის ადუღებისა და ჩასხმისთვის, მაგალითად, ჩაის მოსამზადებლად.

ტეცუბინი ტრადიციულად ნახშირზე ცხელდება. იაპონურ ჩანოიუს ხელოვნებაში ამისთვის სპეციალური პორტატული ნადუღარი ბინკაკეა(瓶掛). ტეცუბინი ხშირად გარედან რელიეფური დიზაინითაა მორთული. ის მრავალფეროვანია ზომითა და ბევრი უჩვეულო ფორმები აქვს, რაც მას უფრო პოპულარულს ხდის კოლექციონრებს შორის. შედარებით პატარა ტეცუბინს შეუძლია ჩაიტიოს დაახლოებით 0.5 ლიტრი წყალი, უფრო დიდმა კი 5 ლიტრი.

ტეცუბინის ისტორიული წარმოშბა არ არის ცნობილი. სულ მცირე ერთი ავტორიტეტული იაპონური წყარო იუწყება, რომ ის განვითარდა *ტედორიგამას* სახელით ცნობილი წყლის ქვაბიდან, რომელიც უკვე გამოიყენებოდა ჩანოიუში სენ ნო რიკიუს ეპოქაში (1522–1591). მე-19 საუკუნის დროს ნაყენი ჩაი გახდა უფრო პოპულარული და ტეცუბინი ითვლებოდა ძირითადად სტატუსის სიმბოლოდ და არა სამზარეულოს ფუნქციურ ნივთად. 

იაპონიის გარეთ ხშირად გვხვდება თუჯის ჩაიდანი, რომელიც გარეგნულად ტეცუბინს ჰგავს. ამ ტიპის ჩაიდნის შიგნით მინანაქარი არის მოჭიქული, რათა უფრო პრაქტიკული იყოს ჩაის დამზადებისთვის, თუმცა მისი გამოყენება წყლის გასაცხელებლად არ შეიძლება, რადგან ამან შეიძლება მინანქარი დააზიანოს. დასავლეთში ამ ჩაიდნებს ხშირად ტეცუბინს უწოდებენ, თუმცა იაპონელები მას ტეცუკიუსუ-ს(鉄急須) ან რკინის ჩაიდანს უწოდებენ, რათა განასხვავონ ჩაიდნები. თუჯის ჩაიდნები ხშირად მოდის ჩაის საწურთან ერთად, რომელიც შიგნით ეტევა.

ივატესა და იამაგატას პრეფექტურები ყველაზერ მეტად ცნობილია ტეცუბინისა და რკინის ჩაიდნების წარმოებით.

## ისტორია 
უცნობია, თუ როდის გამოჩნდა პირველი ტეცუბინის ჩაიდანი იაპონიაში, მაგრამ ერთ-ერთი ჰიპოთეზის თანახმად ტეცუბინის პოპულარობა გაიზარდა ფოთლოვანი ჩაის სახეობასთან ერთად. ჩინეთმა იაპონიას გააცნო სენჩა მე-17 საუკუნის შუა ხანებში
. სენჩა ისეთი ფორმალური არ იყო, როგორც მატჩა, იმ დროს გავრცელებული ფხვნილისებრი მწვანე ჩაი. მე-18 საუკუნის განმავლობაში ხალხმა დაიწყო სენჩას დალევა, როგორც არაფორმალურ გარემოს მეგობრებთან, ასევე ოჯახის წევრებთან ერთად ჩაის გასაზიარებლად. რაც უფრო მეტი ადამიანი სვამდა სენჩას, მით უფრო იზრდებოდა ტეცუბინის პოპულარობა. ტეცუბინი, სავარაუდოდ არ არის ორიგინალური დიზაინი, არამედ იმდროინდელი სხვა ქვეყნების მიერ ჩამოყალიბდა. ტეცუბინისთვის ხუთი ყველაზე ახლო ნათესავებია ტედორიკამა, ტოიამა, მუძუსოსოგი, დობინი და იაკანი.

იაკან ხუთიდან ყველაზე ახლოა ტეცუბინთან, მთავარი განსხვავება ისაა, რომ იაკანი მზადდება სპილენძისგან, ხოლო ტეცუბინი ტრადიციულად მზადდება რკინისგან. ზოგიერთ ადამიანს აინტერესებს ტეცუბინის შექმნის მიზეზი, როდესაც ისეთი იდეალურად გამოსაყენებელი ჭურჭელი, როგორიცაა იაკანი, გამოდგებოდა. ჩაის მსმელებს შეიძლება რკინის ქვაბიდან წყლის გემო უფრო მოსწონდეთ, ვიდრე სპილენძის ქვაბიდან. მე-18 საუკუნის განმავლობაში ტეცუბინის ჩაიდანი გახდა წყლის გასაცხელებლად სტანდარტული საყოფაცხოვრებო ჭურჭელი. ამ ქვაბების გამოყენების ზრდასთან ეღტად სირთულეც გაიზარდა. მე-19 საუკუნეში ტეცუბინის დიზაინი მარტივი რკინის ქვაბებიდან რთულად ამოტვიფრულ შედევრებამდე გადაიზარდა.

## სქოლიო 
კატეგორია:იაპონური სამზარეულო
კატეგორია:იაპონური ჩაი
თბილისის ჩემპიონატი ჭადრაკში ვაჟთა შორის 1984

**თბილისის 54-ე ჩემპიონატი ჭადრაკში ვაჟთა შორის** მიმდინარეობდა 1984 წლის 10 დეკემბრიდან 26 დეკემბრამდე. ტურნირის გამარჯვებული გახდა კახა შალამბერიძე. მთავარი მსაჯი: ალექსანდრე ბლაგიძე.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
არილი (ჟურნალი)

**არილი** — საზოგადოებრივ-ლიტერატურული ჟურნალი, რომელიც 1993 წლიდან 1999 წლის ბოლომდე გაზეთის სახით გამოდიოდა, ხოლო 2000 წელს ჟურნალად გარდაიქმნა. 

## ისტორია 
„არილის“ პირველი მთავარი რედაქტორი იყო შადიმან შამანაძე, ხოლო მთავარი რედაქტორის მოადგილე ლიტერატურისმცოდნე, მწერალი, ესეისტი — მალხაზ ხარბედია (შემდეგში „არილის“ მთავარი რედაქტორი). მალხაზ ხარბედიას გარდაცვალების შემდეგ (2025 წლის 2 ივნისი) ჟურნალის მთავარი რედაქტორია  ლექსო დორეული, ფილოსოფოსი და ლიტერატურისმცოდნე. 

„არილში“ იბეჭდება სხვადასხვა ჟანრის ორიგინალური თუ თარგმნილი ტექსტები, პოეზია, პროზა, ლიტერატურული კრიტიკა და ა.შ.

## ჯილდოები 
* 2022 — პრემია „საბა“ ლიტერატურის განვითარებაში შეტანილი განსაკუთრებული წვლილისთვის.

## რესურსები ინტერნეტში 
*არილი საქართველოს პარლამენტის ეროვნულ ბიბლიოთეკაში
*პრემია „საბა“ ქართულ ლიტერატურაში შეტანილი განსაკუთრებული წვლილისთვის

## სქოლიო 
კატეგორია:საქართველოს ჟურნალები
კატეგორია:ქართულენოვანი ჟურნალები
კატეგორია:ლიტერატურული ჟურნალები
გაეროს უშიშროების საბჭოს რეზოლუცია 428

**გაეროს უშიშროების საბჭოს რეზოლუცია 428**, მიიღეს 1978 წლის 6 მაისს, ანგოლის სახალხო რესპუბლიკის, ზამბიისა და სამხრეთ-დასავლეთ აფრიკის სახალხო ორგანიზაციის (SWAPO) წარმომადგენლების მოსმენის შემდეგ, საბჭომ შეახსენა წევრ სახელმწიფოებს თავი შეიკავონ საფრთხეების გამოყენებისა და ძალის გამოყენებისგან თავიანთ საერთაშორისო ურთიერთობებში. რეზოლუცია 387-ის (1976) გამეორებით, წინამდებარე რეზოლუცია გმობდა სამხრეთ აფრიკას ანგოლაზე შეიარაღებული შეჭრისთვის სამხრეთ-დასავლეთ აფრიკის (ნამიბიის) გავლით.

რეზოლუცია 428 ასევე გმობდა ნამიბიის ხალხის ჩაგვრას სამხრეთ აფრიკის მიერ, ისევე როგორც აპარტეიდს. საბჭომ კვლავ დაადასტურა, რომ ნამიბიის ხალხის განთავისუფლება იქნებოდა წინაპირობა მშვიდობისა და უსაფრთხოების მიღწევისთვის სამხრეთ აფრიკაში. რეზოლუცია ასევე აღნიშნავდა ანგოლის სახალხო რესპუბლიკას ნამიბიის ხალხის მხარდაჭერისთვის.

და ბოლოს, საბჭომ დაადგინა დებულებები, რომ თუ ანგოლაზე ხელახლა თავდასხმა მოხდებოდა, ის ყოყმანის გარეშე მიიღებდა შემდგომ ზომებს სამხრეთ აფრიკის წინააღმდეგ, გაეროს ქარტიის მე-7 თავის შესაბამისად.

## რესურსები ინტერნეტში
*[Text of the Resolution at undocs.org](https://undocs.org/S/RES/428(1978))

კატეგორია:გაეროს უშიშროების საბჭოს 1978 წლის რეზოლუციები
კატეგორია:XX საუკუნე სამხრეთ აფრიკის რესპუბლიკაში
კატეგორია:ანგოლა-სამხრეთ აფრიკის რესპუბლიკის ურთიერთობები
კატეგორია:გაეროს უშიშროების საბჭოს რეზოლუციები ანგოლის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1978 წელი ანგოლაში
კატეგორია:1978 წელი სამხრეთ აფრიკის რესპუბლიკაში
გაეროს უშიშროების საბჭოს რეზოლუცია 427

**გაეროს უშიშროების საბჭოს რეზოლუცია 427**, მიიღეს 1978 წლის 3 მაისს, გენერალური მდივნის წერილის განხილვის შემდეგ, საბჭომ გადაწყვიტა გაეროს დროებითი ძალების ლიბანში (UNIFIL) შემადგენლობის გაზრდა 4,000-დან 6,000 ჯარისკაცამდე.

მიუხედავად იმისა, რომ ისრაელის ზოგიერთი ჯარი უკვე გამოვიდა ლიბანიდან, საბჭომ მოითხოვა ისრაელისგან ჯარების გაყვანის დასრულება დამატებითი დაყოვნების გარეშე. რეზოლუცია ასევე გმობდა ორივე მხარის მიერ UNIFIL-ის მშვიდობისმშენებელ ძალებზე განხორციელებულ ყველა თავდასხმას და მოითხოვდა ძალების პატივისცემას. გადაწყვეტილება მიიღეს 1978 წლის სამხრეთ ლიბანის კონფლიქტის შემდგომ, ლიბანის სამოქალაქო ომის დროს.

რეზოლუცია მიიღეს 12 ხმით 0-ის წინააღმდეგ; ჩეხოსლოვაკია და საბჭოთა კავშირი გაიმეორეს, ხოლო ჩინეთის სახალხო რესპუბლიკა არ მონაწილეობდა ხმის მიცემაში.

## რესურსები ინტერნეტში
*[Text of the Resolution at undocs.org](https://undocs.org/S/RES/427(1978))

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1978 წელი ისრაელში
კატეგორია:1978 წელი ლიბანში
გლაზენაპი (მთვარის კრატერი)

**კრატერი გლაზენაპი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-აღმოსავლეთ ნაწილში. სახელი ეწოდა რუსი ასტრონომის, სერგეი გლაზენაპის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება გვიანიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 38.96 კმ, სიღრმე — 2.18 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-23
გოლჯი (მთვარის კრატერი)

**კრატერი გოლჯი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა, იტალიელი ექიმისა და ჰისტოლოგის კამილო გოლჯის პატივსაცემად (დაამტკიცა საერთაშორისო ასტრონომიულმა კავშირმა 1976 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 5.58 კმ, სიღრმე — 0.95 კმ.

## სატელიტური კრატერები 
გოლჯის კრატერს, სატელიტური კრატერები არ გაჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-10
დეპორტივო LSM (საფეხბურთო კლუბი)

**დეპორტივო LSM** () — ურუგვაული საფეხბურთო კლუბი. დაარსდა 2025 წლის მაისში ურუგვაელი ფეხბურთელის ლუის სუარესის მიერ, მის არგენტინელ კოლეგა და მეგობარ ლიონელ მესისთან ერთად.

სუარესმა 2018 წელს შექმნა სპორტული კომპლექსი, რომელიც მოიცავს რვა ჰექტარს, ხელოვნური ბალახის სტადიონს 1400 მაყურებლის ტევადობით, 7 მოთამაშიანი გუნდისთვის განკუთვნილ საფეხბურთო მოედანს 620 ადამიანისთვის, სამი ბუნებრივი ბალახის მოედანს და სხვა ობიექტებს, როგორიცებიცაა სავარჯიშო დარბაზები და საცურაო აუზები. დეპორტივო LSM დაიბადა როგორც ამ პროექტის ამბიციური გაგრძელება, რომლის მთავარი მიზანიცაა ბავშვებისა და ახალგაზრდების ზრდა სპორტში და ადამიანურ ასპექტში. გუნდი ოფიციალურად იასპარეზებს ურუგვაის საფეხბურთო ასოციაციაში. მისი ტექნიკური დირექტორი არის ყოფილი ფეხბურთელი ალვარო რეკობა.

დეპორტივო LSM-ის შტაბბინა მდებარეობს სიუდად-დე-ლა-კოსტაში. ქალთა გუნდმა უკვე დაიწყო შეჯიბრებები.

## რესურსები ინტერნეტში
*LSM Channel — Youtube
*Deportivo LSM — Instagram

## სქოლიო
კატეგორია:ურუგვაის საფეხბურთო კლუბები
მომოშიკი ოცუცუკი

— გამოგონილი პერსონაჟი, რომელიც პირველად პიეროს 2015 წლის ანიმე ფილმში „ბორუტო: ნარუტო ფილმი“ გამოჩნდა, რომელიც  „ნარუტოს“ გაგრძელებაა. ოცუცუკისა და სერიალის ბოროტმოქმედ კაგუიას შთამომავალი, მომოშიკი ფილმში ანტაგონისტის როლში ჩნდება, რომელიც ნინძების, ჩაკრის, განსაკუთრებით კი ერთ-ერთი მთავარი გმირის, ნარუტო უზუმაკის, ენერგიის შთანთქმით, სამყაროში ღვთაებრივი ხის დარგვას ცდილობს. ფილმში მომოშიკი ნარუტოსა და მისი ვაჟის, ბორუტოს გაერთიანებული ძალებით იღუპება, თუმცა ის უფრო დიდ როლს ასრულებს ფილმის, ანიმე სერიალის „ბორუტო: ნარუტო შემდეგი თაობების“ გაგრძელებაში: ბოლო წუთებში მომოშიკი ბორუტოში დაწყევლილ ბეჭედს ათავსებს, რათა ის თანდათან ბავშვის სხეულის მეშვეობით გაცოცხლდეს.

„მომოშიკი“ შექმნილი და დაპროექტებულია მასაში კიშიმოტოს მიერ იაპონელი პერსონაჟის, მინამოტო ნო იოშიცუნეს, მიხედვით. ფილმში მომოშიკის პერსონაჟის ქცევას დიდი ყურადღება ექცეოდა უზუმაკის ოჯახისა და ნინძა სასკე უჩიჰას წინააღმდეგ ბრძოლის სცენების განმავლობაში. თუმცა მიკიო იკემოტოს სერიალში მას ნაკლები ყურადღება დაეთმო, რადგან სიუჟეტი უფრო მეტად ბორუტოსა და მის ნაშვილებელ ძმა კავაკიზე იყო ფოკუსირებული. პერსონაჟს იაპონურად დაისუკე ნამიკავა, ხოლო ინგლისურად ქსანდერ მობუსი ახმოვანებს.

კრიტიკოსების რეაქცია „მომოშიკის“ მიმართ არაერთგვაროვანი იყო. კრიტიკოსებს პერსონაჟის საბრძოლო სცენები მოეწონათ, თუმცა მიმზიდველი თვისებების ნაკლებობისა და პროტაგონისტების მიერ მისი დაჩრდილვის გამო, ის სუსტი ბოროტმოქმედი აღმოჩნდა. თუმცა მისმა სიკვდილმა, მნიშვნელოვანი გავლენა იქონია ფილმის სიუჟეტის შემდგომ განვითარებაზე.
## შექმნა და განვითარება
მომოშოკი შეიქმნა მასაში კიშიმოტოს მიერ, რომლის დიზაინიც დაფუძნებული იყო მინამოტო ნო იოშიცუნეს მიერ. ჰეიანის პერიოდის ცნობილ მეომარსა და სამხედრო მეთაურზე, მეომარ ბერ ბენკეის ოსტატზე. კიშიმოტომ ფილმის მთავარ მომენტებად ნარუტოსა და სასკეს ბრძოლები მომოშიკის წინააღმდეგ დაასახელა და ფილმის გადამღებ ჯგუფს სთხოვა, რომ ამ სცენებისთვის დიდი ყურადღება მიექციათ.  ბორუტოს ანიმეს ყოფილმა რეჟისორმა ჰიროიუკი იამაშიტამ თქვა, რომ მას მოსწონს მიკიო იკემოტოს ხატვის სტილი, რომელიც უფრო რეალისტურია, ვიდრე კიშიმოტოსი, პერსონაჟების დიზაინის დეტალებისადმი უდიდესი ყურადღების გამო. 
## სქოლიო
კატეგორია:ანიმე